અમારા મનમાં એક જ વિચારો ઘોળાયા કરતા હતા. આવી જાતનાં અગણિત વંચિત બાળકો છે જેમને જરાક જેટલી મદદ મળી જાય, કોઈનો ટેકો લાધી જાય તો બિચારાઓનું જીવન સુધરી જાય. દરેક કુટુંબ અથવા વ્યક્તિ જેની પાસે ઈશ્વરે આપેલું અઢળક ધન છે અને અઢળક ન હોય તોય જો નીરાબહેન અને સંજીવભાઈની જેમ કોઈને જોઈતી સહાય આપે તો આવાં બાળકો ફક્ત ભારતમાં જ નહીં પણ આખી દુનિયામાં પરિવર્તન લાવી શકે. એક નવી પેઢીની સેના તૈયાર થઈ શકે જે હથિયારો વડે નહીં પણ શિક્ષણથી સજ્જ હોય અને આગેકૂચ કરતી રણમેદાનમાં નહીં પણ જ્યોતિર્મય ભવિષ્ય તરફ આગળ વધી શકે. એક દિવસ જરૂર એવો આવશે કે આ સંસારમાં કોઈ અભણ નહીં હોય, કોઈ વંચિત નહીં હોય !